—У сямі ёсць пераемнік, якому можаце перадаць вопыт кіравання тэхнікай?—цікаўлюся ў Анатоля Анатольевіча.—Сына не маю, а дачка Кацярына ў Полацкім каледжы асвоіла спецыяльнасць, звязаную з турызмам, гасціннасцю і экскурсаводствам. Цяпер працягвае вучобу ў Беларускім дзяржаўным эканамічным універсітэце. Хіба што ўнучок Саша ўпадабае тэхнічную прафесію. Дачка з зяцем часта да нас прыязджаюць, для малога вёска—звыклы асяродак. За руль трактара, камбайна не садзіўся, яму няма трох гадоў. А вось за баранкай легкавіка ўжо бібікае.